Tvoj stil / Kasno je
Tvoj stil / Kasno je treća je singl ploča sarajevske interpretatorke Ismete Dervoz, koju je snimila nakon odlaska iz grupe Ambasadori. Objavila ju je 1979. izdavačka kuća Diskoton. Muziku i tekstove za obje pjesme napisao je Kemal Monteno, dok je aranžmane uradio saksofonist Ambasadora Andrej Stefanović. Pjevačku izvedbu Ismete Dervoz u pjesmi "Tvoj stil" pratio je Revijski orkestar Radiotelevizije Sarajevo kao i prateće pjevačice. Pjesme "Tvoj stil" i "Kasno je" uvrštene su na njenom prvom LP albumu iz 1979. Komponirane su u stilu plesne pop muzike i šlagera pogodnom za izvedbe na festivalima ove vrste muzike, koja je u to vrijeme bila veoma popularna. I na ovoj singl ploči Ismeta Dervoz predstavila se publici kvalitetnim pjevačkim izvedbama, koje su se nerijetko mogle čuti na tadašnjim jugoslavenskim radio i televizijskim stanicama.